Fotos Bolois tanca per jubilació | Zona Sec\nL’entranyable establiment de Blasco de Garay tanca les seves portes el 31 de maig. Després de 35 anys al Poble-sec, el Lluís, amb el seu inseparable tiet Josep, es jubila i finalitza una etapa de la seva vida.\nEn Lluís Bolois, fotografiant el seu tiet Josep/ Ana Inés Falcone\n@Marta_Tello/ Durant 35 anys i havent passat per tres locals diferents, els dos primers al carrer Elkano, el Lluís i el Josep han fet amistat amb els veïns del barri. A través de les seves fotos, confessa en Lluís, han pogut compartir amb ells part de les seves vides. Han conegut els seus viatges i les seves celebracions i els han vist créixer, fet que reconeix fer-li molta il·lusió: “Quan veus la gent que ve de tants anys i amb regularitat et dóna alegria. Tens un altre tracte”.\nTota la vida lligada a la fotografia\nEn Lluís va començar en el món de la fotografia amb un altre dels seus tiets quan tenia 16 anys. L’ajudava en el seu estudi i mica en mica va anar aprenent l’ofici. Ens recorda l’època del revelat, especialment en blanc i negre, una de les feines que més li agradava fer, i el pas a l’era digital de la que reconeix “em va costar decidir-me. Al principi no ho veia clar, però a poc a poc em vaig anar defensant”. Ara admet gaudir molt treballant amb l’ordinador, malgrat confessar que amb el que ha gaudit més és fent retrats a la canalla. Als 62 anys però, ha decidit optar per la prejubilació ateses les dificultats per les quals ha de fer front el negoci. En Josep, amb 89 anys és també aficionat a la fotografia, des que de ben petit veia com el seu pare revelava les seves pròpies fotos. Ha acompanyat cada dia el seu nebot a la feina per mantenir-se actiu, i ha compartit amb ell les estones al local i les amistats al barri.\nBreu història de Fotos Bolois\nFotos Bolois va començar la seva història al barri del Poble Nou, on en Lluis va treballar més de 15 anys. Al Poble sec hi va aterrar buscant un lloc adient per obrir un nou negoci, amb un lloguer raonable. Això va ser als anys 80. Abans d’arribar a Blasco de Garay, va estar a Elkano, 46 i a Elkano, 31, on va romandre 18 anys.\nLa confiança i l’estima que els veïns, joves i grans, tenen per en Josep i en Lluís és molt evident i es veu en tots els clients que desfilen per la botiga per fer fotocòpies, fotos, impressions…. No ens sorprèn quan en Josep confessa que amb la gent del barri “hem fet una família. No són clients”.\nTEMES RELACIONATSBoloisMarta Tello


El blog d'Albert Baranguer: Podrits\nFa temps que se sap, però ara es confirma.\nNo em refereixo a l'espionatge, a que l'estat espia. Això també se sabia. Els estats, tots, fan servir les clavegueres. Amb més o menys gràcia, o de forma més o menys controlada. En el cas de l'estat espanyol, les clavegueres són una forma de vida. L'essència mateixa de l'estat. No, no em refereixo a l'espionatge. Em refereixo a la qualitat de la gent que es troba darrera l'espionatge.\nEl que el Catalan Gate (l'espionatge amb el programari Pegasus) posa de manifest és que estem en mans de delinqüents ignorants, incompetents, corruptes, i amb egos i supèrbia inflats. Això pel que fa als espies i als espiats. Pel que fa als pobles que els han encimbellat, el judici no és molt millor: són pobles ignorants, covards, fanatitzats i mesells. Això pel que fa als pobles involucrats: els pobles de l'estat espanyol, inclòs el català.\nJa feia alguns dies que em voltava pel cap la cosa de tornar a escriure sobre el Catalan Gate, perquè anaven acumulant-se declaracions i contradeclaracions (i la vergonya pel que es deia anava creixent) i ahir, amb un gir de guió digne de Mortadel·lo i Filemó, es va fer públic que els mateixos espies havien estat espiats, però que no se sabia per qui. Cal prendre-s'ho amb prevenció, perquè són els mateixos espies que diuen que han estat espiats. És clar, no te'n pots refiar gaire que sigui cert, perquè els espies són mentiders per definició, i a més la notícia treu el focus del fet que la víctima principal (i això sí que és demostrable) de l'espionatge ha estat l'independentisme català.\nSigui com sigui, el paper dels espies i dels espiats ha estat ben galdós. Em sorprèn que personatges públics, alguns d'ells amb molt de poder, facin servir els mòbils particulars per a operacions que, òbviament, han de ser discretes i confidencials. De debò que no segueixen ni que sigui uns protocols per a tenir comunicacions segures? no revisen regularment els telèfons per evitar infeccions? Sempre fan servir el mateix telèfon? Són tan ignorants que no coneixen les eines que fan servir? són tan ignorants que en desconeixen els perills? Són tan corruptes i superbs que es pensaven que això a ells no els podia passar (si de cas, són ells que espien als demés)? són tan irresponsables que no s'han preocupat de formar-se per als càrrecs que ocupen? les respectives organitzacions ignoraven aquests riscos? Són tan incompetents o mandrosos que han ignorat aquests protocols, per massa "pesats", o massa "complicats"?\nEl cas és que encara no se sap amb precisió qui són tots els espies, ni tots els espiats. Se sap, però, que l'estat ha estat incapaç de protegir la privacitat de molta gent i existeix la forta sospita que, de fet, el mateix estat és el que ha vulnerat aquests drets fonamentals. Sigui com sigui és un escàndol tan gran com el ridícul dels serveis secrets, i la desconfiança que han generat.\nPer cert, el CNI, els serveis secrets, la intel·ligència, els espies, els Mortadel·los... estan adscrits al ministeri de defensa. A l'exercit. El cap suprem de les forces armades és el rei, no perquè ho digui jo sinó perquè ho diu la Constitución. Alguns diuen que això és tant així que els ministres de defensa no els nomena el president del gobierno, si no el monarca. Al que anava: al meu poble, el cap suprem d'alguna cosa és el màxim responsable d'aquella cosa. Si el CNI és incompetent, el màxim responsable és el rei. Si el CNI vulnera drets fonamentals, el màxim responsable és el rei. Si algú ha de dimitir, jo dic que hauria de ser el rei. Seguint la cadena, ja que els informes del CNI van, o haurien d'anar, a la taula del president del Gobierno, i a la seva ministra de defensa, aquests també haurien de dimitir. Si han estat espiats encara amb més raó, perquè la seguretat de l'estat es troba compromesa. No dimitirà ningú, evidentment. Són massa ignorants, inútils, corruptes, i superbs... per a fer-ho. En definitiva, és el mateix estat (moltes persones amb noms i cognoms) el que, en essència, és ignorant, incompetent, inútil, corrupte i maliciós. És l'estat que fa servir aquestes eines podrides. És l'estat mateix que és una claveguera.\nA vegades penso que tanta podridura no pot aguantar-se gaire més. Penso que amb una mica de fermesa, aquest estat corrupte hauria de desfer-se com una gelatina pudenta. Aleshores m'adono que el braç que hauria de colpejar no és ferm. Al contrari. Està igual de podrit. Tot acabarà desfent-se, més tard o més d'hora, però serà per la pròpia podridura. Abans això no passi, haurem de conviure amb tota aquesta degeneració i vigilar que no ens atrapi.\nN'hi han que pretenien ser James Bond i no arriben a la sola de la sabata de Mortadel·lo. Amb prou feines són Torrentes llardosos. Volien ser l'ala oest de la Casa Blanca i s'han cregut, en la seva ignorància, que s'estava referint a la llotja del Bernabeu. Quin engany més gran. Que incompetents, inútils, ignorants, corruptes i superbs... i com ha pogut ser que aquesta gentola ocupin llocs de poder?\nÉs tan penós tot plegat. Independència ja, si us plau! al preu que sigui! quan perdrem de vista tota aquesta desferra? És urgent! Que potser us penseu que no ens en sentirem de tota aquesta decadència?\nEtiquetes de comentaris: corrupció, Independència, República Catalana


Carbassons lluna farcits de tonyina i melmelada de pebrot - Retalls de Cuina\nHome verdures Carbassons lluna farcits de tonyina i melmelada de pebrot\nCarbassons lluna farcits de tonyina i melmelada de pebrot\nAnna Pigarda / 26.6.16\nTornant diumenge passat del Mercat del Préssec de Sant Pau d'Ordal, vam passar per una parada de verdures del Tros d'Ordal i vaig veure que venien carbassons lluna grocs. Justament el dia abans els havia vist al Divan de los Sentidos -conreats al Parc Agrari del Baix Llobregat-, i al principi no hi havia caigut que eren carbassons perquè no els havia vist mai de color groc. Naturalment no em vaig poder resistir a comprar-ne uns quants per fer-los a casa; em van dir a la parada que tenien un gust més suau que els carbassons verds i a més tenien un color groc tan bonic..!.A casa, vaig decidir farcir-los de tonyina, un ingredient amb gust potent, i com no tenia pebrot vermell, vaig fer servir melmelada de pebrot -m'encanta des de que vaig tastar la de La Fageda-; i el resultat ens ha agradat molt, perquè el sabor de la tonyina combina perfectament amb la dolçor de la melmelada de pebrot. Què us sembla la combinació? Us animeu a provar-la?\n2 llaunes de tonyina en oli d'oliva\n2 cullerades de melmelada de pebrot (i si no en teniu,feu servir pebrot vermell tallat ben petit)\nPrimer tallem la part de dalt dels carbassons i buidem la carn amb un cullereta petita o millor amb un "sacabolas" o una cullera parisina. Quan els hàgim buidats, tenim dues opcions: o posem una cassola amb aigua i bullim els carbassons durant 5 minuts, o bé els posem en un plat pla, emboliquem el plat amb els carbassons amb film transparent i els posem al microones a potència màxim de 8 a 10 minuts, depenent de la mida dels carbassons. Després fem el mateix amb les tapes dels carbassons, però només 3 minuts. Us recomano el microones perquè és molt ràpid i la verdura no queda aigualida.\nMentrestant, tallem una ceba en trossos ben petits i els cuinem en una paella fonda fins que transparentin; després, afegim el pebrot tallat ben petit -si és que no fem servir la melmelada-; i quan estigui ben tou, afegim la carn de carbassons també tallada ben petita; la carn dels carbassons deixarà anar aigua, així que la cuinarem, sense tapar la cassola, fins que el líquid gairebé desaparegui -vigilant que no es cremi-; després afegim la tonyina ben escorreguda i la mesclem amb la resta d'ingredients; salpebrem. Finalment, si no hem fet servir pebrot vermell fresc, afegim les dues cullerades del melmelada de pebrot i les integrem amb els altres ingredients. Farcim els carbassons, posem per sobre formatge parmesà ratllat i per últim posem la tapeta a cadascun i els fiquem al forn 15 minuts. Servin calents.\nhortalisses km0 melmelada mercats peix verdures\nTeresa 27 de juny de 2016 a les 13:57\nQuè vistosos queden aquests carabassons lluna! no n'havia sentit a parlar... i el toc dolcet de la melmelada de pebrot segur que hi va anar de perles!! ets dona de recursos!!! petó!!\nAnna Pigarda 28 de juny de 2016 a les 20:42\nJo és la primera vegada que els he vist de color groc! m'encanta descobrir verdures noves! I solen ser molt més bones que les habituals!\nEva 28 de juny de 2016 a les 8:15\nJo tampoc els coneixia, aquests grocs!! la combinació pinta molt molt bé, i si, la melmelada de pebrot de la Fageda és addictiva ;). Un petonàs!\nPorto setmanes esperant a poder escapar-me a la Fageda per omplir el cotxer de melmelades per maridar....!!\nPalmira POM 28 de juny de 2016 a les 17:07\nM'encanta la teva recepta! Em sembla super senzilla i a més amb tonyina que mai pot faltar al nostre rebost. A veure si el pagès on compro en té aquesta setmana d'aquests carbassons lluna grocs i puc preparar-los el proper cap de setmana!\nAnna Pigarda 28 de juny de 2016 a les 20:43\nNo els havia vist fins ara i m'ha encantat el seu color i el seu gust, més suau que el carbassó verd clàssic. Segur que ens sorprendràs amb una nova recepta! Ja tinc ganes de veure-la penjada al blog.\nCristina 29 de juny de 2016 a les 20:24\nJa te digo...aixs el Baix!! Han d'estar brutal aquest carbassons. Per mi farcits de tonyina, ideals!


Paula Soler presenta 'El método Blixen' al Folder de Lloret, aquest dissabte | Nova Ràdio Lloret\nPaula Soler (Instagram)\nPaula Soler presenta ‘El método Blixen’ al Folder de Lloret, aquest dissabte\nSerà a les 18 hores i tothom que ho vulgui podrà endur-se una novel·la signada per l'autora.\nLa lloretanca Paula Soler té previst presentar la seva primera novel·la a Lloret de Mar. Serà aquest dissabte a la papereria Folder, al carrer Sant Pere, 92. El llibre es titula El método Blixen, publicat per l’Editorial Círculo Rojo.\nEl protagonista és l’advocat Dani Cruz, un jove de 28 anys que ha decidit penjar la toga abans del que tenia previst, després de rebre diverses amenaces de mort relacionades amb un cas de tràfic de drogues. Els seus plans es trunquen, però, quan una nit de juny descobreix el cadàver d’una jove que el farà tornar al passat i als tribunals.\nCruz haurà de col·laborar amb la policia per mantenir-se fora de sospita, a la vegada que investigarà pel seu compte qui s’amaga darrere d’aquella mort. I aviat s’adonarà que entre els que l’envolten hi ha algú que amaga la veritat i que està disposat a endur-se el secret a la tomba.\nL’autora ja treballa en la seva propera obra, perquè El método Blixen és el primer llibre d’una trilogia de suspens que Paula Soler està escrivint amb l’ambiciós objectiu que s’acabi convertint en una sèrie audiovisual.\nLa presentació d’El método Blixen es farà avui dissabte, a les sis de la tarda, a la papereria Folder. A més, tothom que ho vulgui podrà endur-se la novel·la signada per l’autora.\nArticle anteriorEl Lloret Convention Bureau participa en dos esdeveniments i intensifica la seva activitat promocional\nArticle següentLloret de Mar preveu registrar un 75% de l’activitat del 2019 a partir de la primavera del 2021\nEl Pot Petit torna a Lloret amb “Les aventures del Lleó Vergonyós”\nL'espectacle, que es podrà veure aquest diumenge en dues sessions, és diferent al que ens té acostumats la banda i les cançons que s'hi sentiran són noves.


Xocolatada Solidària pel cáncer | Solidaritat Sant Joan de Déu\nInici » Actualitat » Notícies » La Xocolatada Solidària recapta més de 400.000 euros per a la recerca del càncer infantil\nLa Xocolatada Solidària recapta més de 400.000 euros per a la recerca del càncer infantil\ndiumenge, 16 juny, 2019\nUna xocolatada impulsada per nou associacions de famílies d’infants amb càncer ha aconseguit mobilitzar arreu d’Espanya 864 escoles, empreses i entitats diverses.\nLes associacions que han impulsat la iniciativa Xocolatada Solidària fa anys que treballen per obtenir fons per a la recerca del càncer infantil. Totes han estat creades per famílies d’infants que han patit aquesta malaltia i que han estat tractats a Sant Joan de Déu. L’any 2017 van decidir unir forces i organitzar una acció conjunta, i van optar per convidar als centres educatius i empreses a fer una xocolatada el 15 de febrer, dia del càncer infantil. La resposta de la societat civil ha desbordat totes les seves expectatives.\nEn la primera edició, que va tenir lloc el 2018, sota el lema ‘Taca’t pel càncer infantil’, més de 300 col·legis, empreses i entitats van organitzar una xocolatada solidària i van recaptar un total de 158.000 euros. Enguany el nombre de centres que s’han sumat gairebé s’ha triplicat: 864. El 80% són escoles, un 10% empreses i un altre 10%, entitats. La majoria són de Catalunya però cada cop se sumen més escoles, entitats i empreses d’altres llocs. Enguany han estat 128, principalment d’Andalusia (34), Comunitat Valenciana (18), Aragó (15) i País Basc (14).\nEls diners recaptats en aquesta edició permetran contractar una professional experta en l’àmbit de l’oncologia pediàtrica integrativa que doni suport a les famílies que busquen teràpies complementàries al tractament, com ara acupuntura, programes de suport emocional i nutricional.\nA més, s'impulsaran els següents projectes de recerca a l'Hospital Sant Joan de Déu:\nImplementació de tècniques d’alta sensibilitat per millorar la detecció de la malaltia residual mínima en la leucèmia aguda limfoblàstica. L’objectiu és homogeneïtzar el seguiment de tots els pacients afectats per aquesta malaltia en Espanya i establir les bases perquè el país pugui formar part del protocol internacional ALL Together l’any 2020.\nInici d’un projecte, en col·laboració amb el Centro de Investigación Príncipe Felipe de València, per conèixer millor els mecanismes d’actuació i intentar millorar la solubilitat d’un fàrmac que ha resultat efectiu en models animals de determinats tumors sòlids.\nPosada en marxa de dues noves línies d’investigació en osteosarcoma, en col·laboració amb l’Institut de Recerca Biomèdica Barcelona i el Memorial Sloan Kettering Cancer Center a Nova York.\nRecerca de nous marcadors que permetin pronosticar millor la resposta als tractaments i identificar quins pacients poden ser candidats a teràpies molt específiques.\nL'acte de presentació dels resultats de la iniciativa es va celebrar a l'Hospital Sant Joan de Déu i va poder ser seguit en directe per Internet.\nFont: Hospital Sant Joan de Déu Barcelona\nLa 3a edició de la Xocolatada Solidària té com a repte arribar als 1.200 participants\nTot i la crisi, seguim invertint en la recerca del càncer infantil\n'Shurikan blau', origami que permet obrir una nova línia de recerca en càncer infantil


Com ha de ser la nova directora del CCCB? | Clàudia Rius\nCom ha de ser la nova directora del CCCB?\nFa una mica més de dos mesos que Vicenç Villatoro ja no és director del CCCB. Almenys això diu la teoria: el 15 de novembre del 2017 se li acabava el contracte, però encara segueix ocupant el càrrec a l’espera que s’obri un concurs públic que li trobi substitut. O substituta.\nHo han explicat bé els companys d’altres mitjans: Teresa Sesé va ser la primera d’obrir la caixa dels trons, parant especial atenció al procediment que ha de seguir aquest concurs, i Joan Safont n’ha parlat des d’una perspectiva històrica, tenint en compte les vinculacions polítiques del museu.\nAquesta setmana el Centre de Cultura Contemporània ha fet una roda de premsa per presentar les propostes del 2018 i ha aprofitat per explicar els diferents canvis que hi haurà. La pressa creix, perquè encara no s’han presentat ni les bases del concurs i Villatoro no és l’únic que en depèn: Rosa Ferré, Cap d’Exposicions, marxa a dirigir el centre de creació Matadero de Madrid, i per tant algú haurà d’ocupar la seva plaça.\nTot i això, Vicenç Villatoro creu que el primer que cal fer és decidir el canvi de direcció i després acordar qui serà la nova Cap d’Exposicions. Quan se sabrà? La decisió sobre la directiva pot allargar-se fins el setembre del 2018, però Rosa Ferré deixarà el museu aquest 1 de febrer. Tot i que la professional marxa amb el programa d’exposicions del 2018 tancat, algú ha d’ocupar la seva plaça. Costa d’entendre que la posició pugui permetre’s estar buida a l’espera de noves notícies.\nRecordem que el consorci del centre està format per la Diputació de Barcelona i per l’Ajuntament de la ciutat. La primera, controlada per PDeCAT, el segon, a mans dels Comuns. Sorprèn la falta de planificació de tot plegat, que La Vanguardia atribueix en part a les possibles discrepàncies entre les dues institucions sobre el perfil que haurien de tenir els components que integren el jurat.\nMentre no es publiquen les bases del concurs, que en teoria serà internacional, podem començar a pensar quin perfil ha de tenir la nova directora del CCCB. I aquest pot ser el primer dels canvis: que sigui una dona. No només perquè són moltes les expertes que podrien accedir al lloc, o perquè el centre aposta per una programació feminista –és una de les grans institucions culturals que més clarament es posiciona, només cal mirar el festival Gandules de l’any passat o les convidades de la programació del Primera Persona d’enguany-, sinó també per la pressió que l’Ajuntament d’Ada Colau pot fer en aquest sentit.\nA part d’això, la nova directora haurà de tenir clar que l’equip del CCCB és molt competent, com demostren proposta rere proposta, però també que acumula molts anys de feina i que certs vicis són inevitables. Aquesta nova persona haurà de saber bellugar-se entre uns departaments que estan molt diferenciats i que poden arribar a creure’s que la seva feina és totalment independent de la secció del costat, mentre que el Centre es construeix gràcies al global de les seves aportacions.\nLa persona escollida haurà d’introduir dinàmiques noves que permetin sortir el Centre d’uns paràmetres que estan molt estructurats. Fer una reforma, però sense deixar perdre l’essència. I també caldrà que vagi en compte amb el que li ve de fora: el CCCB pot sobreposar-se a la conjuntura política sempre que no es deixi influir massa per les institucions que el governen.\nNingú ha dit que fos fàcil, però almenys compta amb una trajectòria sòlida: l’organització està ben posicionada al mapa cultural de la ciutat i del país, la feina del seu equip està ben valorada, i som molts els que ens freguem les mans cada cop que veiem un acte seu. Com diu Villatoro, “dirigir el CCCB no només és un privilegi, sinó també una oportunitat extraordinària”.\nJM Armengou el 18 gener 2018 a les 15:22 ha dit:\nTotalment d’acord amb l’article. I amb la urgència a resoldre el contenciós concursal.\nEl CCCB és una joia de la corona republicana que no ens podem permetre que passi mesos de divagacions.\nMaria Dolors Bonal i de Falgàs el 18 gener 2018 a les 18:13 ha dit:\nel CCCB QUAN VA FUNCIONAR MÉS BÉ VA SER L´ÈPOCA QUE EL DIRECTOR ERA RAMONEDA\nJRRiudoms el 21 gener 2018 a les 20:43 ha dit:\nEn Ramoneda, aquell que es creia que el “seu” lloc era vitalici?


Suport a actes acadèmics i institucionals - Universitat Autònoma de Barcelona - UAB Barcelona\nUna de les accions principals de Cultura en Viu és donar suport a la gestió i realització d’actes acadèmics, institucionals i de suport a la comunitat, a partir de la col·laboració amb els departaments, centres, instituts, grups de recerca i serveis de la universitat per a produir, programar i difondre activitats culturals en el campus. Aquí teniu alguns exemples d’activitats realitzades:\nProgramació de cicles de cinema i gestió de drets d'exhibició\nCicle "Història del Cinema" (Facultat de Ciències de la Comunicació).\nCicle "Cinema, Economia i Empresa" (Facultat d’Economia i Empresa).\nCicle "Cinema Alemany Contemporani"(Facultat de Filosofia i Lletres).\nProgramació professional de dansa, música i teatre\nEspectacle de dansa "Limbo", programat amb el Màster de Psicologia Social.\nConcert del concurs "Paper de Música", programat amb la Facultat d'Educació.\nConcert "Tonadillas de Luís Missón", programat dins del simposi internacional “Música i teatre al segle XVIII hispànic a l’entorn de Lluís Missón (1727 – 1766)” organitzat per la UAB, l’ESMUC, l’Ajuntament de Mataró i la UAM.\nÚs i disseny d’activitats a la Sala Teatre i Sala Cinema\nSessions i presentacions de treballs (Màster en Dansa Moviment Teràpia, Postgrau en Comunicació i Lideratge Polític).\nPresentacions de tesi, TFG i TFM.\nLliga de Debat Universitari i d’Instituts (Dinamització Comunitària).\nPremis, conferències, actuacions, taules rodones (UAB Emprèn, Fundació Autònoma Solidària, Observatori per la Igualtat, Escola de Doctorat).\nClasses magistrals (Facultat de Ciències de la Comunicació)\nActuacions de grups artístics de Cultura en Viu\nCor de Cambra: actuacions en diferents events, actes de graduació, honoris causa o congressos.\nGrup estable de l'Aula de Teatre: presentació de l'obra "The Cat & the Moon" dins el Congrés “Yeats & Àsia” organitzat pel CERÀO.\nSi creieu que podem col·laborar i donar-vos suport en la programació d’una activitat, la realització d’un acte en un espai artístic o en assessorament especialitzat dins l’àmbit cultural, no dubteu en contactar amb nosaltres.


La comissió promotora de la renda garantida ciutadana denuncia la seva gestió al Centre Cultural -Economia- 20/04/2018\nL'Associació d'Aturats Ripollet-Montcada va organitzar, el passat 17 d'abril, una xerrada informativa sobre la Renda Garantida Ciutadana (RGC). A més de Manel Navarro, president de l'entitat organitzadora i membre de la comissió promotora de la RGT, hi va intervenir Diosdado Toledano, portaveu d'aquesta comissió.\nAl maig de l'any passat, el Departament de Treball, Afers Socials i Famílies i els promotors de la Iniciativa Legislativa Popular per la Renda Garantida de Ciutadania signaven l'acord per fer possible la tramitació de la llei al Parlament de Catalunya. 120 mil persones van donar suport a aquesta ILP. El Parlament aprovava aquesta Llei per unanimitat al juliol del 2017, amb l'objectiu que la prestació social assegurés els mínims d'una vida digna a les persones i unitats familiars que es troben en situació de pobresa. Tot i això, Toledano, va denunciar que no s'estan fent els pagament a les persones sol·licitants de l'ajut, les quals tampoc estan rebent cap tipus de notificació per part del departament. Davant aquesta situació de silenci administratiu, la comissió promotora de la RGC recomana presentar una reclamació.\nEl Síndic de Greuges, Rafael Ribó, ha iniciat una investigació d'ofici sobre la gestió de la RGT, demanant informació al departament de Treball, Afers Socials i Famílies i al de Governació, Administracions Públiques i Habitatge per aclarir, entre d'altres, les incompatibilitats d'aquest ajut amb altres prestacions.


Els setzens de final, contra Lituània. | Europeu | L'Esportiu de Catalunya\nEls setzens de final, contra Lituània. Els setzens de final, contra Lituània. Els setzens de final, contra Lituània. Els setzens de final, contra Lituània. + Els setzens de final, contra Lituània. E-mail\n18 juliol 2018 2.00 h\nEls setzens de final, contra Lituània.\nEls setzens de final, contra Lituània. Els setzens de final, contra Lituània. Els setzens de final, contra Lituània. Els setzens de final, contra Lituània. Els setzens de final, contra Lituània. E-mail\nLa selecció espanyola sub-20 jugarà aquest migdia (13.30 h) el partits de setzens de final de l’europeu contra Lituània. En cas de vèncer, els de Luis Guil, amb Pol Figueras, Èric Vila, Aleix Font, Joel Parra i Pol Molins, s’enfrontarien al vencedor de l’Israel-Suècia.


PSPV i Compromís preparen una esmena perquè À Punt puga dedicar més d'un terç del seu pressupost a personal\nDemanen la moratòria mentre el Consell no destine el 0,3% del seu pressupost a À Punt, com marca la norma.\nPSPV i Compromís preparen una esmena perquè À Punt puga dedicar més d'un terç del seu pressupost a personal À PUNT MÉDIA - Archivo\nPSPV i Compromís han aconseguit un principi d'acord per a presentar una esmena a la llei d'acompanyament per a establir una moratòria en la llei del Servici Públic de Radiodifusió i Televisió valencià que permeta a la corporació destinar més d'un terç del seu pressupost al capítol de personal mentre no se li destine el 0,3% del Pressupost de la Generalitat, com també marca aquesta norma.\nAixí ho han explicat els seus portaveus, Manolo Mata i Fran Ferri, en la roda de premsa posterior a la junta de síndics, un dia abans que vença el termini perquè els grups registren les esmenes parcials a la llei d'acompanyament.\nUna espècie de moratòria\nFerri ha explicat que un any més els dos grups presentaran les esmenes de manera conjunta i en aquest punt estan treballant en una que modifique la llei per a introduir una espècie de moratòria, de manera que mentre el Consell no destine el 0,3% del seu pressupost a À Punt aquest no haja de limitar la seua despesa en personal a un terç dels diners que disposa.\nEnguany compta amb 55 milions consignats, igual que l'anterior, la qual cosa suposa un 0,24% de la despesa total pressupostària i es planteja una "moratòria sine die fins que el pressupost estiga entre el mínim i el màxim que fixa la llei".\nPreguntat sobre si amb aquesta esmena descarten presentar una altra als pressupostos per a augmentar la partida per a la radiotelevisió, ha indicat que no saben encara què passarà perquè han de parlar amb els seus socis, atés que no presenten esmenes en solitari.\nAmb Podem, ha assenyalat, no han parlat perquè igual que la formació morada no els consulta les seues esmenes ells tampoc ho fan, sinó que la negociació arranca una vegada presentades.\nPrecisament el seu síndic, Antonio Estañ, ha indicat que no els constava que s'haguera plantejat i ha agregat que "s'hauran de fer algunes adaptacions de com ha anat funcionant À Punt a com ha de funcionar de manera estable". "Els augments en el pressupost hauran de vindre acompanyats d'un objectiu concret, quan anem coneixent eixos objectius anirem valorant", ha agregat.\nPer la seua banda, el socialista Manolo Mata ha explicat que la solució que planteja Compromís és "molt assenyada".\nSegons la llei, la compensació a la radiotelevisió pública per la seua prestació de servici públic mai podrà suposar un import inferior al 0,3% o superior al 0,6 % dels pressupostos i "com a garantia de la independència de la corporació, s'adoptaran les mesures i compromisos pressupostaris plurianuals que doten la mateixa d'un model de finançament ajustat, estable, suficient i viable per al compliment dels objectius establits en la present llei, no podent els costos del capítol I superar un terç del total del pressupost".\nTots dos partits han mostrat també la seua intenció d'introduir modificacions en la llei per a regular la publicitat de sales d'apostes i apostes esportives en el que afecta els menors.


XATÓ - Artencuina\nEn el morter piquem els alls i les ametlles. Un cop estiguin una mica picats hi afegim les nyores, que haurem fregit després de netegar-les i escaldar-les, per poder-les pelar. Hi afegim els filets d’anxova i les llesques de pa que també haurem fregit previament. Hi aboquem quatre cullarades d’oli i de vinagre i ho treballem, remenant fins que la barreja ens agafi una bona consistència.\nAl Garraf, al Baix Penedès i a l’Alt Penedès hi podem trobar mil maneres diferents de fer aquesta salsa. No crec que mai es posin d’acord sobre l’origen ni sobre una recepta “standard”. Per això hem agafat aquesta que vam tastar, lluny d’allà, a la fonda Europa de Granollers on la saviesa i “savoir fair” del gran mestre Ramón Perellada ens va fer disfrutar una vegada més. En Ramon és, entre altres coses, un gran defensor de les picades com a element distintiu de la nostra cuina, i ens va oferir un llibre magnífic (El llibre de les picades) on hi podreu trobar aquest i altres receptes fantàstiques.


El tenor Josep Bros emociona en l'inici del Festival de Torroella - Diari de Girona\nEl tenor Josep Bros emociona en l'inici del Festival de Torroella\nEl concert va comptar amb un programa ampli que va fer posar dempeus els més de 500 espectadors\ntorroella de montgrí | acn/ddg 04.08.2015 | 15:51\nEl reconegut tenor barceloní Josep Bros va sorprendre i emocionar els més de 500 espectadors que el passat diumenge van omplir l'Auditori Espai en l'inici del 35è Festival de Torroella de Montgrí, al Baix Empordà. La nit va arrencar amb Vorrei morire de Francesco Paolo Tosti i durant un parell d'hores Bros va interpretar òperes franceses, italianes i sarsueles com Occi di fata, Roméo et JulietteMujer de los negros ojos. Un cop més, el músic - acompanyat del pianista Marco Evangelisti- va tornar a demostrar per què és reconegut internacionalment com un dels tenors lírics més importants i exitosos de l'escena actual.\nBros va arribar a Torroella de Montgrí després de debutar amb èxit en el paper de Don Carlo al Teatre-Audiotori de l'Escorial sota la batuta d Maximiliano Valdés. El concert de diumenge es va dividir en dues parts amb un descans de deu minuts entremig. En total, l'artista va interpretar una quinzena de cançons sense comptar els tres bisos que va cantar entremig dels aplaudiments del públic que el va ovacionar, dempeus. Els assistents van poder seguir la lletra de cadascuna de les peces que s'interpretaven gràcies als llibret i els dossiers que l'organització del festival va oferir a l'inici de l'espectacle. Un cop va acabar el recital líric, els assistents van poder compartir experiències o saludar Bros a l'entrada de l'Auditori Espai Ter, l'edifici que va acollir aquesta estrena única, de gran nivell.\nEl mateix artista, Josep Bros, va explicar que li feia "molta il·lusió" participar en aquest festival gironí que, enguany, té com a leitmotiv la veu i el piano. Fins ara només havia actuat al Festival de Peralada i al Teatre Municipal de Girona pel que fa a terres gironines. "Estic molt content per la possibilitat de poder obrir una nova edició d'aquest festival amb un programa tan atractiu i variat", va comentar. I és que l'espectacle va comptar amb peces mítiques de Bros, com Una fugitiva lágrima, que interpreta des de fa anys i sobretot òperes italianes, una de les seves especialitats. També va voler arriscar-se amb les sarsueles. Al final, l'aposta va convèncer els més de 500 espectadors. "Sempre penso que el públic ha de conèixer coses noves a cada concert però, al mateix temps, un espectacle és també per reconèixer melodies que agraden", va comentar. Bros va explicar que va preparar el programa amb molta cura i atenció, compaginant peces que interpreta des de fa anys amb altres de poc conegudes o, fins i tot, cançons amb amb un lligam emocional especial.


Moció per reclamar una aturada dels desnonaments - femsantandreu.cat\nMoció per reclamar una aturada dels desnonaments\nPublished by Fem Sant Andreu on 22 de novembre de 2020\nFem Sant Andreu proposarà al plenari del mes de novembre, que l’Ajuntament de Sant Andreu de la Barca insti al Govern de l’Estat què és qui té les competències, a aturar l’execució de llançaments de desnonaments eliminant el requisit d’acreditació de vulnerabilitat sobrevinguda a la moratòria aprovada, així com la seva ampliació temporal, com a mínim fins que la situació d’emergència sanitària s’acabi.\nL’accés a l’habitatge és un dels reptes més grans que tenim al davant i a la que hem de donar resposta com a administracions. Venim patint una crisi d’accés des de 2008 i la situació s’ha agreujat arran de la crisi provocada per la pandèmia de la Covid-19, augmentant la gravetat de l’emergència habitacional, on moltes famílies han vist reduïts els seus ingressos exponencialment i les ajudes extraordinàries públiques han estat insuficients per donar resposta a les situacions d’exclusió habitacional que s’han vist abocades. Una situació que ha portat moltes famílies a haver de destinar més del 50% del seu salari al lloguer, una situació insostenible.\nVolem que tots i totes les veïnes de Sant Andreu de la Barca tinguin la seguretat que per culpa de la pandèmia de la Covid19 no veuran perillar la seva residencia habitual. Des de l’Ajuntament de Sant Andreu de la Barca no podem tolerar més excuses davant els centenars de famílies vulnerables expulsades de casa seva sense una alternativa. Cal, doncs, accions valentes de qui té la capacitat per fer-ho, per aturar els desnonaments i buscar alternatives per protegir les famílies més vulnerables que són els que més pateixen la crisi social i política derivada de la pandèmia de la covid19. Garantir el dret a un habitatge digne no va en contra del propietari sinó que garanteix la millora de les condicions de l’habitatge.


B&B Guest House 1907 Wageningen Països Baixos - Ofertes d'hotels amb els MILLORS DESCOMPTES EN LÍNIA\nHabitació individual amb lavabo compartit - Aliments i begudes\nHinkeloordseweg 13, Buitenwijk Wageningen-Oost, Wageningen, Països Baixos, 6703 CK - Veure al mapa\nMés informació sobre B&B Guest House 1907\nTant si es tracta d'un viatge de plaer com si és de negocis, B&B Guest House 1907 és una elecció d'allotjament magnífica quan visiten Wageningen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nB&B Guest House 1907 ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha magatzem d'equipatge, servei d'habitacions, transport hotel/aeroport, premsa, servei de bugaderia.\nA més, totes les habitacions ofereixen una gran varietat de comoditats com ara calefacció, escriptori, insonorització, ventilador, aparell de televisió LCD/pantalla de plasma per satisfer els clients més exigents. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a B&B Guest House 1907.


Barça-Dembélé, postures enrocades - Esport3 - TV3 i Catalunya Ràdio\nLaporta i Dembélé s'abracen després d'un entrenament (@FCBarcelona)\nEl representant és a Barcelona per veure's amb Laporta. El president, però, no en té cap intenció i delega en Mateu Alemany\nRedacció Esport3 26/01/2022 - 13.49 Actualitzat 26/01/2022 - 17.02\nEl serial amb Dembélé va camí d'eternitzar-se, però la solució no hauria de trigar gaire. Dilluns que ve, a les 12 de la nit, es tanca el mercat de fitxatges en la Lliga espanyola. Per al Barça, qualsevol opció de reforçar l'equip passa per resoldre primer la situació del francès. I només hi ha dues vies plausibles per al club: renovació a la baixa o adeu.\nEl representant del jugador, Moussa Sissoko, va aterrar ahir a Barcelona. Entén que la negociació continua oberta i la seva intenció és veure's cara a cara amb Joan Laporta. Ara bé, el president blaugrana no en té cap intenció. La seva agenda, avui dimecres, no contemplava cap reunió amb ell. De fet, Laporta ha delegat en Mateu Alemany les negociacions per Dembélé.\nL'entorn de Dembélé assumeix que, en cas que hi hagi aquesta trobada entre Sissoko i Laporta, podria ser pujada de to. Des del club, les pretensions del francès es veuen inassumibles, i especialment en el context actual. Avançar la seva sortida, mitjançant un traspàs o no, i estalviar-se la fitxa pendent podrien donar prou marge per satisfer altres peticions de Xavi, com el davanter Álvaro Morata.


Responsable del tractament: AGUSTÍN VALLS BERDÚN N.I.F nº: 37274478B Adreça postal: C/ CASANOVA 115 3º 1ª. 08036 BARCELONA. Correu electrònic: avalls@campireport.com\nTractem les dades personals dels usuaris amb la finalitat d'oferir-li els serveis informatius, periodístics i de màrqueting digital de CAMPIREPORT, dirigit per AGUSTÍN VALLS BERDÚN, i l’enviament de comunicacions informatives i comercials (també per via electrònica).\nLa base legal per al tractament de dades és el consentiment que ens va oferir durant la seva recollida.\nLes dades no es comunicaran a cap altre entitat, excepte en casos d'obligació legal.\nPot accedir a les seves dades personals, així com sol·licitar la rectificació de les dades inexactes o, si escau, sol·licitar la cancel·lació o supressió quan les dades ja no siguin necessàries per a les finalitats per que van ser recollides. També podrà sol·licitar la limitació, portabilitat i oposició del tractament de les seves dades, en determinades circumstàncies i per motius relacionats amb la seva situació particular.\nPodrà revocar el consentiment a l’enviament de comunicacions comercials i exercir els drets referits anteriorment, mitjançant l’enviament d’un correu electrònic a avalls@campireport.com\nSi no obté una resposta satisfactòria i desitja formular una reclamació o obtenir més informació al respecte de qualsevol d'aquests drets, pot adreçar-se a l'Agència Espanyola de Protecció de Dades (www.agpd.es).


24, 25 i 26 d'agost-2012 1ª Kdda a Puigcerdà - Pàgina 3 - Totcàmping\nRe: 24, 25 i 26 d'agost-2012 1ª Kdda a Puigcerdà\tfa 9 anys 4 mesos\t#46847\nHola bona tarda,voldria inscriurem a la trobada de puigcerdà,som 1 autocaravana ,dos adults i dos gossets. i som a temps?\nRe: 24, 25 i 26 d'agost-2012 1ª Kdda a Puigcerdà\tfa 9 anys 4 mesos\t#46848\nmteresa ha escrit:\nHi tant que hi sou a temps, benvinguts, esteu apuntats amb el número 27 al fil d'Acpasion.\nRe: 24, 25 i 26 d'agost-2012 1ª Kdda a Puigcerdà\tfa 9 anys 4 mesos\t#46853\nVull donar les gràcies a tots els que heu fet possible l'èxit de la KDD, a sigut la meva primera organització i la veritat que amb companys com vosaltres a estat tot molt fàcil, gràcies per venir a conèixer una part mes de Puigcerdà.\nLa despesa total que s''ha fet al poble ha estat de 2.600'00€.\nFins una propera KDD i animo a tothom a que en facin una.\nRe: 24, 25 i 26 d'agost-2012 1ª Kdda a Puigcerdà\tfa 9 anys 4 mesos\t#46857\nMoltes gràcies a vosaltres, per la feina que heu tingut en l'organització de la trobada d'aquests dies de festa i per haber-nos facilitat la participació en els seus actes.\nAra ja coneixem més la Cerdanya i aquesta bonica i dinàmica ciutat que és Puigcerdà. Hi tornarem, no en tingueu cap dubte.\nConcepció i Joan.\nRe: 24, 25 i 26 d'agost-2012 1ª Kdda a Puigcerdà\tfa 9 anys 4 mesos\t#46863\nJa coneixiem Puigcerdà, però amb la kdd, la coneixem d'una altra manera, gràcies a vosaltres per l'organització.


Se habla de: pilota Valenciana, Lliga Bankia Escala i Corda,\nLa Lliga Bankia de raspall – Trofeu Diputació de València es traslladarà este dimarts dia 7 de juliol al trinquet d’Oliva per a la disputa de les partides d’anada de les semifinals, que es completaran a porta tancada.\nLa sessió començarà a les 17.30 hores amb l’enfrontament entre l’equip d’Alzira de Pablo, Seve i Lorja i el de Xeraco amb Ian, Canari i Ricardet.\nEl conjunt de la Ribera va acabar líder en solitari en la fase regular mentre que el trio de la Safor s’ha classificat per a la fase final en la quarta posició. Tot i la considerable diferència en la taula, en les dues vegades que s’han trobat en la fase regular la victòria ha estat per a Ian, Canari i Ricardet.\nA continuació i pel que fa a la segona semifinal, l'equip del Genovés de Punxa, Tonet IV i Néstor jugarà contra el d’Oliva amb Vercher, Sanchis i Lorja.\nEn este cas es tracta d’un duel del segon contra el tercer classificat en la fase regular i els dos equips arriben empatats a victòries pel que respecta als enfrontaments directes d’eixa ronda.\nL’ordre de les partides serà invers. A les 17.30 hores jugaran els equips representatius del Genovés i Oliva mentre que a continuació s’enfrontaran els conjunts d’Alzira i Xeraco.\nPer a accedir a la final s’han d’aconseguir dues victòries. En el cas que hi haja empat a victòries, independentment del resultat, en la partida de Bellreguard es disputaria una pròrroga al millor de tres jocs.\nEn la Lliga Bankia d’escala i corda, el trinquet de Dénia acollirà este dimarts dia 7 de juliol la disputa de la jornada 11 de les 14 que componen la fase regular. Esta sessió serà l’última a porta tancada.\nA les 16.30 hores, l’equip d’Almussafes amb De la Vega, Raúl i Monrabal II jugarà contra el de Vila-real de Puchol II, Tomàs II i Guillermo.\nA continuació, el conjunt de Dénia de Soro III, Félix i Héctor s’enfrontarà al de Pedreguer-Masymas, on Francés serà baixa per unes molèsties físiques. Giner ocuparà el seu lloc per a formar equip amb Nacho i Pere.\nPosteriorment es tancarà la jornada amb el duel entre l’equip de Murla de Genovés II, Santi i Bueno i el de Benidorm de Pere Roc II, Javi i Carlos.\nLa següent jornada, ja amb públic, es disputarà el pròxim cap de setmana.\nEl divendres al trinquet de Sueca (18.30 hores), l’equip de Benidorm de Pere Roc II, Javi i Carlos jugarà contra el d’Almussafes amb De la Vega, Raúl i Monraball II.\nEl mateix divendres, però a Dénia (22.30 hores), la formació local de Soro III, Félix i Héctor s’enfrontarà a la de Murla de Genovés II, Santi i Bueno.\nI el dissabte 11, al trinquet Pelayo (18.00 hores), l’equip de Montserrat de Marc, Jesús i Álvaro Gimeno jugarà contra el de Pedreguer-Masymas amb Francés, Nacho i Pere.\n« Les Escoles De Pilota Tornen A Jugar En El Corte Inglés De Galotxa Els equips de Bicorp, Alcàntera-Càrcer i Beniparrell guanyen en la 1ª jornada de la Lliga Bankia Femenina »


On és la ciutat que em va encantar? | Alexis Vizcaino Photo\nOn és la ciutat que em va encantar?\nQuè tenen en comú les Rambles de Barcelona, el Fisherman ‘s Wharf de San Francisco o el Tower Bridge de Londres?\nDiria que bastantes coses. Potser la principal és que els seus veïns han abandonat la idea d’utilitzar aquests espais concrets. Em refereixo a les Rambles a Barcelona o al Fisherman’s Wharf a San Francisco, per seguir amb els exemples. Evidentment, un ciutadà de Barcelona difícilment renunciarà al simbolisme de les Rambles o del Parc Güell, ni un Heidelberg renunciarà al castell de la ciutat. Però a la pràctica, els ciutadans de cada ciutat turística han abandonat els espais més turístics a favor dels visitants. Pocs ciutadans de San Francisco s’acosten a l’Fisherman ‘s Wharf si no és per acompanyar a algun amic que està de visita a la ciutat. Però alhora, ningú renunciarà a emocionar si algun estranger li diu quant li va encantar passejar per allà.\nÉs possible trobar un compromís entre la quanitat de visitants i la vida de la gent local? És possible que es pugui saber el número de visitants abans que els veïns deixin d’utilitzar un espai de la ciutat? Hi ha risc que una ciutat depengui del turisme fins a tal punt, que els seus espais turístics perdin el seu sentit de tot, el sentit que els va fer famosos?\nD’alguna manera, una cosa semblant passa als parcs naturals o ruïnes de civilitzacions antigues. El valor arqueològic s’ha de mantenir per mantenir l’interès turístic. Un abús en l’ús pot danyar el patrimoni que en conseqüència perd el valor. La facilitat del càlcul i la necessitat de crear espais sostenibles han portat a la planificació de màxim de visitants. El Machu Picchu és un exemple d’ús abusiu que es troba fins al 2017 en quarantena. La Unesco ha amenaçat amb el tancament per la conservació vol mantenir la categoria de meravella del món. La Unesco diu que el número de visitants no es pot mantenir. És possible que una ciutat hagi de considerar mesures similars per evitar que els racons especials perdin la capacitat d’enamorar?


Ayder Avusor Hotel Rize Turquia - Ofertes d'hotels amb els MILLORS DESCOMPTES EN LÍNIA\nYukarisimsirli Köyü, Rize, Turquia - Excel·lent ubicació - Veure al mapa\nTant si es tracta d'un viatge de plaer com si és de negocis, Ayder Avusor Hotel és una elecció d'allotjament magnífica quan visiten Rize. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAyder Avusor Hotel ofereix un servei impecable i compleix amb totes les exigències dels més experimentats viatgers. Per anomenar algunes de les comoditats de l'hotel, hi ha recepció 24 hores, express check-in/check-out, magatzem d'equipatge, servei d'habitacions, transport hotel/aeroport.\nL'ambient de Ayder Avusor Hotel es reflexa en cada habitació. aire condicionat, calefacció, servei de despertador, insonorització, aparell de televisió són només algunes de les comoditats a la vostra disposició. Les instal.lacions d'oci de l'hotel, que inclouen jardí estan dissenyades per escapar i relaxar-se. Sigui quin sigui el motiu del seu viatge, Ayder Avusor Hotel és una selecció idònia per a la vostra estada a Rize.\nComentaris de Booking.com (108)Comentaris d'Agoda (4)\nBarri Yukarisimsirli Köyü Yukarisimsirli Köyü Yukarisimsirli Köyü


La Plataforma per la Llengua aconsegueix que el Viena de Túria incorpore el valencià en la retolació | Notícies | Plataforma per la Llengua\nLa Plataforma per la Llengua celebra que l'empresa de restauració Viena haja introduït el valencià en la retolació de la façana del nou establiment de València. El nou Viena es va obrir el juny passat al centre de la ciutat del Túria, a l'avinguda Marqués de Sotelo, vora la plaça de l'Ajuntament.\nPoc després de l'obertura de l'establiment, l'ONG del català va demanar a l'empresa la introducció de l'ús del valencià. Per això, l'entitat valora positivament la rectificació dels criteris lingüístics del Viena a València, on inicialment tota la retolació era només en castellà. L'empresa també ofereix ara cartes en valencià, i bosses i embolcalls en versió bilingüe.\nMalgrat aquestes iniciatives, que són positives, la Plataforma per la Llengua considera que cal continuar amb l'ús normal del valencià a l'aparador del restaurant Viena, on els noms i els preus de productes són ara únicament en castellà. L'objectiu ha de ser que la retolació de caràcter fix interior i exterior del comerç estiga, com a mínim, en les dues llengües oficials del País Valencià.\nLa Plataforma per la Llengua considera que el respecte a la llengua pròpia ha estat sempre un tret distintiu de la personalitat i la bona praxi dels restaurants Viena. Resultava especialment sorprenent l'absència de l'ús del valencià als rètols del restaurant, que està situat vora l'Ajuntament de la capital, una institució que està realitzant importants esforços per la normalització lingüística del valencià a la ciutat.\nEs tracta del segon establiment de la cadena al País Valencià, perquè al juliol del 2015 l'empresa Viena va obrir-hi el primer restaurant a la zona comercial d'Alfafar (l'Horta Sud).


Un capellà va impulsar la construcció del clavegueram a les Roquetes | betevé\nUn capellà va impulsar la construcció del clavegueram a les Roquetes\nredacció web | dijous, 17 de desembre del 2015, a les 21.20\nAls anys 60, les Roquetes era un barri nascut de l’autoconstrucció. Els carrers eren un niu d’escombreries, no hi havia clavegueram, i les aigües fecals corrien pels carrers. SANTIAGO THIÓ, mossèn “A cada una de les fonts hi havia sempre molta cua, molta gent fent cua hores, aquella petita aigua que es podia recollir es filtrava pels baixos de les cases, pels soterranis, o sigui, que tot era una peste tremenda. Veient-ho dues vegades vaig dir: aquí s’han de fer les clavegueres.” L'any 1964, el pare Thió i els líders veïnals van decidir dotar les Roquetes d'un servei de clavegueram. Amb l’ajut d’un grup d’estudiants i un enginyer van acabar de fer els plànols necessaris, van recaptar els diners casa per casa, i els mateixos veïns van iniciar les obres. SANTIAGO THIÓ, mossèn “Entre setmana els voluntaris anàvem a comprar el ciment, els tubs, els totxos, tot el que feia falta, i ho repartíem al llarg dels carrers. De manera que el diumenge, el dia que hi havia festa tothom pogués ficar-se directament a treballar.” Durant els mesos de juliol i agost els veïns van fer jornades intensives els únics dies de descans laboral, els diumenges i festius. SANTIAGO THIÓ, mossèn “En acabar ens reuníem per carrers i ‘cante jondo’ el que vulguis, sevillanes, etc. Corria una mica els ‘txatillus’ que deien aleshores.” Quan van acabar les obres, els veïns van decidir obsequiar al mossèn amb un rellotge d’or, valorat en 7.000 pessetes de l’època, en agraïment. Aquests i altres objectes han estat cedits a l’Arxiu Històric de Roquetes - Nou Barris pel mateix Thió.\nAmb l’ajut d’un grup d’estudiants i un enginyer van dissenyar els plànols per instal·lar el clavegueram als carrers. Van recaptar els diners necessaris casa per casa per adquirir el material i van iniciar els treballs als carrers alts de les Roquetes. Entre setmana els voluntaris compraven el ciment i els tubs, i ho distribuïen pels carrers. En aquella època la jornada laboral era de dilluns a dissabte, per tant, tocava urbanitzar el barri en diumenges i festius. Durant els mesos de juliol i agost de l’any 1964, els veïns de les Roquetes van fer jornades heroiques sense descans, des de les sis del matí fins a la una del migdia.\nEn acabar les jornades, els veïns es reunien per carrers amb un toc festiu on no faltava el cant flamenc i els “chatillos”. Tot el barri es va implicar en la construcció, fins i tot els més petits. L’antic clavegueram construït als anys 60 ha estat substituït, però el record d’aquell estiu perviu encara en la memòria de molts veïns. L’Arxiu Històric de les Roquetes – Nou Barris conserva part del material que forma part d’aquest capítol del barri, com ara alguns plànols, rebuts, i fins i tot un rellotge d’or que, un cop van acabar les obres, els veïns van regalar a mossèn Thió en agraïment.\nNadales per incentivar les compres a Sant Antoni\nElena Rykova, premiada amb el Frederic Mompou\nL’estadi de Joan Serrahima estrena pista d’atletisme


El Grup Municipal Socialista presenta dues mocions al plenari per demanar a la Conselleria celeritat en les infraestructures educatives | Socialistes / Socialistas de Gandia. PSPV-PSOE\nEl Grup Municipal Socialista presenta dues mocions al plenari per demanar a la Conselleria celeritat en les infraestructures educatives\nHomeNotíciesEl Grup Municipal Socialista presenta dues mocions al plenari per demanar a la Conselleria celeritat en les infraestructures educatives\nEl Grup Municipal Socialista de Gandia ha anunciat hui que presentarà al proper plenari ordinari dues mocions per demanar a la Generalitat Valenciana celeritat en la realització de millores en les infraestructures educatives de Gandia. Concretament, els dos textos es refereixen al col·legi públic Sant Francesc de Borja i a l’IES Ausiàs March.\nTal i com ha recordat el regidor socialista Jesús Garcia, la remodelació del CEIP Sant Francesc de Borja compta amb un retard ja molt considerable, donat que “ja fa més d’un any i mig que s’espera l’adjudicació d’unes obres que ja estan licitades”. No obstant el retard, Garcia ha recordat que els xiquets ja estan als barracons i l’edifici, amb el pas del temps, podria deteriorar-se si no s’actua.\nGarcia ha recordat també que fa ara un any, el PSOE i la Plataforma de Gandia van presentar una moció conjunta per a demanar a la Generalitat que deixara a l’Ajuntament anticipar els diners per a portar a terme l’obra, copiant un cas que es va donar a Paterna. Un fet que va rebutjar la Generalitat. I és que els socialistes consideren que el retard es deu a la situació ruïnosa de les arques de la Generalitat.\nTambé ha recordat el socialista que el PP de Torró portava al seu programa remodelar el centre amb diners del Plan Confianza, un fet que va estar criticat pel PSOE però que tampoc ha tingut cap avanç en el que va de legislatura. Per això, els socialistes demanaran en el plenari que Gandia pressione al Consell per a que aquestes obres es posen en marxa el més prompte possible.\nEl solar de l’Ausiàs March ja es pot comprar\nL’altra moció que presentaran els socialistes al plenari afecta a l’ampliació de l’IES Ausiàs March, que depenia de l’adquisició del solar adjacent per part de l’Ajuntament. Un solar que no es va comprar abans per existir un conflicte en el preu del mateix. Però la justícia ja ha posat solució al problema i ha fixat el preu en 3,6 milions d’euros.\nGarcia ha explicat que aquest preu entra dintre dels límits que es van posar els responsables de l’anterior govern i, per això, li ha demanat al govern de Gandia que comence les gestions per a l’adquisició del terreny, per tal de cedir-lo a la Generalitat i que comencen les obres d’ampliació del centre.\nEl concejal socialista ha explicat que espera comptar amb el suport de tots els grups, “donat que els membres del PP van demostrar contínuament durant la passada legislatura la seua preocupació per la situació d’aquesta negociació”. A més, Garcia ha recordat que també es disposa d’un solar a la zona del final del passeig on també podria fer-se un institut nou per a solucionar els problemes que hi ha a Gandia.\nCal recordar que el retard es deu a que els propietaris tenien la intenció de cobrar 17 milions d’euros per la venda del solar, Una quantitat prohibitiva que l’Ajuntament va portar davant la justícia, que ara ha fallat que el preu del solar siga de 3,6 milions.


Hamburguers. Mike & Caroline in Barcelona (INOCENTADA 2011) | Els meus restaurants\n(avui en castellà, en atenció a Mike i Caroline)\nAquest post va ser publicat amb motiu del dia dels Sants Inocents. Fora d'aquest context, pot resultar extrany, tot i que els llocs que es recomanen dels que no "vam anar", tenen bones referències...\nAquí teniu el Pellicer (foto agafada del blog del Francesc Chicon)\nI aquí el Paco Perez iniciant el difícil ritual de fer una hamburguesa (fixeu-vos en els ajudants concentrats). Aquesta foto està agafada d'Internet també.\nI aquí Mike & Caroline amb aspecte satisfet..... Podeu facilment deduir on va ser el tast d'hamburgueses... :).\nEn fi.... Us desitjo un molt bon dia 28/12 en que celebrem els Sants Inocents...\nELS PEIXOS 27 de desembre de 2011 a les 18:39\nLa primera enredada ....molt bo!!!\nRicard Sampere 27 de desembre de 2011 a les 18:46\nHola Dolors... Espero que t'hagi agradat l'estil "pijo-cool" que he utilitzat... M'ha costat eh?. Fins i tot he necessitat ajuda.. :)\nJ. Gómez Pallarès 27 de desembre de 2011 a les 19:14\nCollons, Ricard!!! Quins sustos!!! Primer m'he pensat que teníem un problema i que t'havies "sonat"; després, que m'estava perdent un munt de coses a la ciutat! I, al final, quan he vist la foto, ja he respirat...Ben treballat i molt convincent!!! Fins al final!\nRicard Sampere 27 de desembre de 2011 a les 19:37\nJa imagino que t'has espantat... :). Podia donar la sensació de sonadura total, però només pretenia una doble ironia...\nPer una banda els xefs estrellats que "assessoren" d'hamburgueses i per altre, l'estil "pijo-cool" d'alguns bloggers actuals...\nBet 27 de desembre de 2011 a les 20:21\nOstres Ricard quin sustooo!!! XD m'ho havia cregut fins al final!! ja m'estranyava a mi la manera d'escriure i tot plegat... dic o s'ha empatxat de torrons o encara li dura el bon vi! ;) una abraçada i bones innocentades!!\nRicard Sampere 27 de desembre de 2011 a les 20:47\nHaha..Bet... De veritat q has pensat x un moment que era "jo"... Molt vi hagués necessitat...:D. Quina vergonya em faria.... Fins i tot vaig haver de demanar ajuda al meu fill pel vocabulari cool..:)))\nBet 27 de desembre de 2011 a les 20:53\nJejejje no passa res Ricard... pensa que demà és el meu sant!! ;)\nJaume 27 de desembre de 2011 a les 21:35\nMolt bo Ricard, com tothom no entenia res, i al final un tip de riure, molt original si senyor!!!\nstarbase 27 de desembre de 2011 a les 21:49\nhahahahaha, ostiaaaaaaaaaaaaaa que per uns moments m'ho havia cregut!!! XDDDD\nJordi 27 de desembre de 2011 a les 22:41\nRicard, has de començar a vendre samarretes teves, per als teus fans. Jo me'n comprava una.\nRicard Sampere 27 de desembre de 2011 a les 23:25\nBet... Felicitats doncs a poques hores que falten..!!\nJaume... Ja veus que humor no en falta i també un "xic" de mala llet... :)\nRicard Sampere 27 de desembre de 2011 a les 23:28\nOscar... no em puc creure que per un moment hagis cregut que jo escrivia això... No ja anar al McDonalds, sinó utilitzar aquest vocabulari tipus "mainstream"... :).\nJordi... hahaha... Be per lo de les samarretes... però pensa que part del "mèrit" del post, la té l'ajuda que he rebut d'un "creatiu", que jo no tinc tanta imaginació...\nNuria Aymerich 28 de desembre de 2011 a les 8:04\nMoltes gràcies per fer-nos començar el dia somrient!\nS'agraeix l'humor ben elaborat!\nÉs clar, que coneixent-te una mica.... aquest és el teu humor...\nNomés em queda un dubte? algun assessor expert en modes americanes? :)))\nLoveforfood 28 de desembre de 2011 a les 8:22\nRicard Sampere 28 de desembre de 2011 a les 9:34\nNuria... ja veus que segueixo en "mi linia" i és evident que he utilitzat els serveis d'assessor en "vocabulary trendy"... :).\nPerò es que l'assessor ha escrit ell solet el post i tocs de mala llet com "igual q a Fastvinic", els ha pensat ell...\nRicard Sampere 28 de desembre de 2011 a les 9:35\nLoverforfood... Really awesome.... :).\nInterrobang 28 de desembre de 2011 a les 9:55\nM'ho he empasat tot, fins la darrera mossegada!! quins nassos que tens!! encara com no has maridat l'exquisit àpat amb Coke reserva del 2002 importada d'Illinois i conservada en una cava a temperatura de 12º...\nRicard Sampere 28 de desembre de 2011 a les 10:25\nJa veus que m'agrada la provocació... :).\nPerò estaria be això de Coke's reserva a determinades temperatures..\nSalut i bon any..!\nFelix Fox 28 de desembre de 2011 a les 10:33\nMiquel 28 de desembre de 2011 a les 11:02\nNoi com és diu vulgarment, me la he empassada doblegada, un cop més has demostrat un sentit del humor extraordinari\nAgustin Fraile 28 de desembre de 2011 a les 11:08\nYo tambien he caido, vaya gol. Muy bueno de verdad, muy ocurrente.\nQue tengais un feliz 2012.\nRicard Sampere 28 de desembre de 2011 a les 11:12\nOstres Miquel..!!. Que tu i jo ens coneixem en directe... No em puc creure que pensessis que jo escrivia l'història del Mike i la Carolina i amb vocabulari anglès de manera seriosa... :)\nRicard Sampere 28 de desembre de 2011 a les 11:15\nAmb tu Agustin ja és més perdonable, doncs no hem xerrat mai cara a cara.\nPensa que vaig requerir l'ajuda del meu fill, per poder ensamblar tot aquest vocabulari "trendy". I no es pas que ell escrigui així, però al treballar en el món del marketing de la moda, està acostumant a llegir coses d'aquestes... :).\nMolt bon 2012 Agustin..!\nxisco 28 de desembre de 2011 a les 14:50\nMolt bo, molt bo!!.\nAl principi he flipat una mica. He pensat que ho havia escrit una altra persona. No podies ser tu, més que res perquè està escrit en castellà. No per res, però tu no ho sols fer, crec. Em sonava estrany.\nI deprés pel to "pijo-cool", com tu dius.\nQuan he començat a llegir els comentaris he caigut que avui és dia 28.\nMolt bo Ricard.\nRicard Sampere 28 de desembre de 2011 a les 14:58\nI molt bon 2012.\nSERGI 28 de desembre de 2011 a les 17:38\nFem un mos 28 de desembre de 2011 a les 17:49\nMiquel 28 de desembre de 2011 a les 18:02\nCom a penitencia per dubtar de tu, me he imposat llegir tots els blocs cools, sobretot un. hehehehehe\nRicard Sampere 28 de desembre de 2011 a les 18:02\nBon any Sergi..!\nRicard Sampere 28 de desembre de 2011 a les 18:03\nBona Miquel... :))\nFem un mos 28 de desembre de 2011 a les 20:47\nDesprès de llegir-ho tot, he pensat amb si encara tenies una mica de ressaca, però m’he adonat que ja fa dies de les festes, doncs també podria ser que estiguessis emprenyat per anar a un restaurant tan COOL, encara que no ens coneixem personalment crec que el teu ego en pot sortír ressentit, sort del Miquel que m’ha tret de dubtes.\nRicard Sampere 28 de desembre de 2011 a les 22:44\nAgrair al Miquel que t'hagi tret de dubtes... :).\nI desitjar-te un molt bon 2012..!\nAnònim 29 de desembre de 2011 a les 9:56\nEnhorabuena por tu post que nos llena de alegría no como otras páginas que se dejan comprar por regalos o cenas y luego exponen sus fotografias en redes sociales, poca profesionalidad por su parte o otras páginas como la del señor francés que tanto dice entender de gastronomía y nos fottografía sus cuentas a la hora de pagar 240€, beber champagne, esos es ostentocidad y más en tiempos como estos en los que no todos nos podemos permitir esas cifras, es una falta de respecto a la gente de la clase media que lo passa mal.\nHay muchas páginas que hablaban bién sobre la moda de las hamburguesas peró que passa que al hablar mal tu ahora les parece cutre la idea de hacer hamburguesas, eso es chaquetero en mi pueblo, que pasa que les invitaron una vez a comer y al no volverlos a invitar no hablan más bién?\nSeamos relistas y hablemos por lo que comemos no por lo que nos invitan.\nEnhorabuena Ricard y sigue así\nRicard Sampere 29 de desembre de 2011 a les 10:13\nGracies anònim pel teu llarg post.\nEn més d'una ocasió, he parlat del tema de les "invitacions", però això és vell com la humanitat suposo.\nSempre hi haurà que convidi a "canvi de", encara que de manera elegant digui que "cap compromís".\nContra això, poc podem fer-hi... L'únic que jo puc aportar, és no acceptar invitacions, però sempre hi haurà qui les accepti i que a sobre alguns dels que accepten, em critiqui per no acceptar-les... Que ja són collons..!.. :).\nI no parlo per parlar... Però és el que sempre dic... Lo important és mirar-te al mirall i sentir-se "bé".\nAnònim 29 de desembre de 2011 a les 11:35\nlo importante hoy en día a mi gusto es tener personalidad própia, tener identidad i uir de las contracorientes que acuden la mayoría de páginas, algunos no són ni periodistas y se creen estar montados en el autocar del chollo, otros hablan por hablar, porqué está de moda y vende y los terceros hablan por criterio própio que es el que más respeto.\nQue passa que si yo tengo un restaurante y no te invito o te regalo panetones o cajas de cava no hablarás de mi y así mi hamburguesa será la más guay de todas.\nSigue así Ricard por muchos años y que el 2012 te traiga más ironias buenas de estas que nos hacen falta en vez de tanta tontería de guías de neumáticos y chupaculos que enseñan cuentas de 200 y pico €\nRicard Sampere 29 de desembre de 2011 a les 17:20\nHola anònim... :)\nA veure si al final el meu blog es convertirà en el "foco de las iras" dels que mostren tickets de 200€... :).\nJo segueixo en "mi linia"... mentre tingui salut per anar fent tecs i l'economia em permeti sortir de tant en tant...\nAixò si, amb tickets de més baixa volada i com sempre a la cerca de la millor RQP...\nBon any a tots..!!.\nTiriti 30 de desembre de 2011 a les 11:16\nAra posaràs de moda una ruta de burguers cool, com Burguer King, McDonalds,....Feliç 2mil12!!!. Quin comentari mes cutre, crec que "me he hamburguesado".\nRicard Sampere 30 de desembre de 2011 a les 11:35\nBon dia Lluis..!.\nAquests llocs si que no... Però no faig fàstics a una bona hamburguesa.\nMolt bon 2012..!!\nBernat 1 de gener de 2012 a les 23:06\nbromes a part, m'agraden les hamburgueses, les no Mc'Donalds, etc...\nI gràcies a aquest post ara sé que tinc al costat de casa una hamburgueseria, la del carrer Vallespir, serà questió de probar-ne una un dia d'aquests!\nEt recomanaria un restaurant aqui a Sants, el Mesonet, al carrer Galileu, però s'han jubilat, ara els meus pares em conviden a la Masia del Rocxi, al carrer Sant Antoni.\nRicard Sampere 2 de gener de 2012 a les 13:18\nCrec q a tots ens agraden les haburgueses bones. I pel que he llegit, el lloc del teu barri, és ben recomanable per fer unes hamburgueses. Altre cosa és que jo foti conya dels "assessoraments"... però segur que el producte és bo.\nJa miraré on està aquesta Masia q em recomenes.\nSalut i bon any...!!.


L'acte es va obrir amb la presentació de Gabriel Garcia, que va parlar de la poesia d'Estellés, la seua vàlua i de l'obra que es presentava. Déu entre les coses forma part de la Col·lecció Rent, dirigida per Agustí Colomer, una col·lecció de poesia religiosa contemporània.\nA continuació, Enric Ferrer va aprofundir en l'obra del poeta de Burjassot. Va comentar que la poesia d'Estellés ajuda a desfer el tòpic de la superficialitat dels valencians. Es va repartir un full entre el públic assistent amb vuit poemes d'Estellés que Enric va llegir i analitzar. Explicà que la seua poesia és de caràcter existencial amb referències a la religiositat popular i a la dura vida de postguerra. Estellés es posà del costat dels humils, tractà l'opressió del pobre. El drama de la condició humana és per a tots. “Estellés és el poeta de la vida, més que de la mort”, va comentar Enric Ferrer. D'aquesta manera, darrere dels temes transcendentals, podem veure una llum d'esperança als seus poemes.\nPer acabar, Alfred Giner, antic alumne de l'Escola Pia, va recitar alguns poemes inclosos en Déu entre les coses.


Nou espai per a la col·lecció de carrosses fúnebres de Cementiris de Barcelona | Asfuncat\nNou espai per a la col·lecció de carrosses fúnebres de Cementiris de Barcelona\nEl passat 2 de febrer es va inaugurar oficialment el nou espai que Cementiris de Barcelona ha disposat al Cementiri de Montjuïc per a la seva Col·lecció de Carrosses Fúnebres. L’acte va comptar amb la participació del Tinent d’alcalde de l’Ajuntament de Barcelona, Jaume Ciurana; el president de Cementiris de Barcelona i regidor de Medi Ambient, Joan Puigdollers, i el director general de l’entitat, Jordi Valmaña.\nL’acte d’inauguració va estar precedit pel trasllat d’una de les carrosses més cèlebres de la col·lecció des de la seu de Cementiris de Barcelona fins al nou emplaçament al cementiri de Montjuic. L’”Estufa”, arrossegada per quatre cavalls, va realitzar un recorregut per la ciutat seguida per un carruatge d’acompanyament amb 8 persones caracteritzades d’època, dues de les quals van ésser Enric Prat de la Riba i Santiago Rusiñol. Amb el trasllat d’aquest carruatge ha quedat completada la Col·lecció.\nUna col·lecció única a Europa\nLa Col·lecció de Carrosses Fúnebres de Cementiris de Barcelona és considerada única a Europa. La mostra consta de 13 carrosses fúnebres, 6 carruatges per acompanyar les famílies a la parròquia i posteriorment al cementiri, i 3 cotxes a motor, juntament amb els complements que les ornamenten i que fan possible el seu funcionament. Tot el conjunt ens mostra com els nostres avantpassats van adaptar nous hàbits funeraris a l’hora de transportar els seus difunts fins als cementiris. També hi destaquen diversos elements que s’utilitzaven com a ornamentació per a les carrosses, els arnesos amb què s’equipaven els cavalls i maniquís amb els vestits i ornaments que es duien a les cerimònies d’aquells dies.\nLes carrosses més destacades de l’exposició són l’”Estufa”, que va portar les despulles d’Enric Prat de la Riba i de Santiago Rusiñol, i la “Grand Dumond”, d’origen francès. També ressalta la “Gòtica”, utilitzada només en temps de Quaresma i Setmana Santa, i la carrossa “Imperial”, que l’any 1986 va conduir a la seva sepultura al popular alcalde de Madrid, Tierno Galván.\nAmb l’objectiu d’acostar els cementiris als ciutadans com a llocs plens d’històries i de vida i, per extensió, dipositaris d’aquesta memòria col·lectiva, Cementiris de Barcelona ofereix a les escoles la possibilitat de visitar la Col·lecció, per a la qual també s’han fet una fitxes educatives.\nLa Col·lecció de Carrosses Fúnebres pot visitar-se de dimecres a diumenge, de 10 a 14 hores (http://www.cbsa.cat/carrosses.asp). Cada dissabte a les 12:00 hores s’ofereix una visita guiada per l’espai.\nL’edifici del cementiri de Montjuïc on se situa la Col·lecció integra també una biblioteca funerària amb més de 3.000 referències de publicacions centrades en l’àmbit funerari. Es tracta d’un fons bibliogràfic únic, el més important d’Espanya i el segon d’Europa.


Remdesivir: l'antiviral dissenyat contra l'èbola que també funciona contra la Covid-19 - Regió7\nRemdesivir: l'antiviral dissenyat contra l'èbola que també funciona contra la Covid-19\nUn assaig clínica ha demostrat que aquest medicament ajuda en la recuperació dels malalts i en la reducció de la mortalitat\n30·04·20 | 11:27\nRemdesivir, el fàrmac que mostra eficàcia en malalts amb la Covid-19 Reuters | REUTERS\nUn assaig clínic ha constatat que els pacients ingressats amb Covid19 greu i afectació de pulmó que han estat tractats amb Remdesivir s'han recuperat més ràpid que pacients similars tractats amb placebo. Es tracta d'un antiviral dissenyat inicialment contra l'ebola, i és la primera vegada que es demostra l'eficàcia d'un fàrmac en humans contra el coronavirus. L'estudi 'Adaptive COVID-19 Treatment Test' ha analitzat la reacció de 1.063 pacients dels Estats Units, Europa i Àsia des del 21 de febrer. L'assaig l'ha impulsat l'Institut Nacional d'Al·lèrgies i Malalties Infeccioses dels Estats Units (NIAID) dels Instituts Nacionals de Salut (NIH). A l'estat espanyol, l'ha coordinat el Servei de Malalties Infeccioses de l'Hospital Germans Trias.\nEls resultats preliminars de l'estudi -amb participació de 68 hospitals- indiquen que els pacients que van rebre Remdesivir van tenir un temps de recuperació un 31% més ràpid que els que van rebre placebo (p <0,001). En concret, es va reduir en quatre dies l'estada a l'hospital. El temps mitjà de recuperació va ser d'onze dies per als pacients tractats amb Remdesivir, en comparació als 15 dies per als que van rebre placebo.\nEls resultats també suggereixen millores en supervivència, amb una taxa de mortalitat del 8,0% per al grup que va rebre el fàrmac enfront de l'11,6% del grup placebo (p=0.059). El Remdesivir és un antiviral dissenyat inicialment contra l'ebola, però que ara ha demostrat ser eficaç també contra el SARS-CoV-2, agents causal de la Covid19.\nUna junta independent de control de dades i seguretat (Data Safety Monitoring Board, DSMB), supervisant l'estudi, es va reunir el passat dilluns 27 d'abril per revisar les dades i va compartir la seva anàlisi provisional amb l'equip d'estudi. Els supervidors van assenyalar que el Remdesivir era millor que el placebo des de la perspectiva del temps per a la recuperació, una mètrica que s'utilitza sovint en els assaigs clínics de la grip. La recuperació en aquest estudi es va definir com a prou adequada per a l'alta hospitalària o per tornar al nivell normal d'activitat, de manera que s'ha decidit que estudis següents ja no utilitzin placebo.\nDes de l'Hospital Germans Trias destaquen que es tracta del primer estudi amb un màxim rigor científic que demostra l'eficàcia d'un fàrmac per poder tractar la Covid-19. En un proper informe, preveuen aportar informació més detallada sobre els resultats de la prova, incloses dades més completes.\nL'estudi ha estat coordinat a Espanya per Roger Paredes, cap de Secció del Servei de Malalties Infeccioses de Germans Trias i investigador de la Fundació Lluita contra la Sida i l'IrsiCaixa. També hi ha col·laborat l'Hospital Clínic de Barcelona, amb el lideratge de José Muñoz, Cap de Servei de Salut Internacional i investigador d'isGlobal. Paredes ha destacat que l'estudi és "un avenç molt significatiu" i afirma que "obre un camí cap a la curació de la covid-19, possiblement mitjançant el desenvolupament de nous fàrmacs o tractaments combinats?.\nHas d'evitar fer això abans d'anar-te'n a dormir\nQuè és la síndrome de la cara buida?


/ Components BTT\t/ Bieles, plats i pedaliers BTT\t/ SRAM Biela GX\nAra: 143,65 €\nEl joc de bieles SRAM GX 2x ofereix un rendiment constant en tot moment. Amb els plats X-GLIDE ™ de SRAM, els plats i bieles GX estan dissenyats per a un rendiment de canvi de 2x. Un canvi perfecte significa que mai més comprometerás la teva velocitat i potència en un terreny impredictible tot terreny. No més canvis perduts, mai. X-GLIDE ™ et posa en la marxa correcta, en aquest moment.\nBraços d'alumini forjat sèrie 6000\nTecnologia de canvi X-GLIDE ™ 2x10\nARM MATERIAL 6000 sèries A\nMATERIAL DE CADENA Alumini\nPES 799g (cargol de 24 mm, 175 mm, 36-22 t)\nLONGITUDS DEL BRAÇ DISPONIBLES 165 mm, 170 mm, 175 mm\nRELACIONS DISPONIBLES 34-22 t, 36-22 t, 38-24 t\nCADENA RECOMANADA PC-1051, PC-1031\nTECNOLOGIA DESTACADA (S) BB30, PressFit 30, GXP®, PressFit GXP®, BOOST ™, X-GLIDE ™


Adverteixen de la “incertesa” sobre els pagaments pendents i l’aturada de projectes\nSindicats i entitats denuncien el memorial de greuges pel 155 ARA\nBarcelonaEntitats socials, culturals i sindicats han denunciat aquest dijous els efectes de l’article 155 i han enumerat un memorial de greuges i conseqüències que s'estan produint arran de la intervenció de la Generalitat. “Avui volem fer visible el que implica el 155”, ha dit el portaveu d’Òmnium, Marcel Mauri, que ha avisat que bona part dels efectes de l'aplicació del polèmic article es notaran al llarg del 2018. Alhora ha denunciat la “indefensió” de l’administració pública davant el govern espanyol, que s’ha agafat com un “xec en blanc” l’aplicació del 155. Ha remarcat que diversos constitucionalistes han afirmat que la interpretació que han fet des de Madrid no és constitucional i que és “il·legítima”. “El 155 no només afecta les institucions sinó les entitats i tota la ciutadania, pensi el que pensi”, ha dit. De fet, avui també Podem ha recorregut l’acord del Senat al Tribunal Constitucional.\nYolanda Hernández, de ServidorsCat, ha assegurat que ara a la Generalitat hi “mana el PP” -sense haver guanyat les eleccions- i ha enumerat els problemes interns amb què s’han trobat: s’han aturat els projectes de llei amb què s’estava treballant i “costarà molt de recuperar-los” en la pròxima legislatura; l’aturada de l’acció exterior i la possibilitats que les persones que treballaven a les delegacions acabin a l’atur; la paralització de projectes sobretot culturals, a més de la desaparició del conflicte competencial; és a dir, la Generalitat no té la possibilitat de reclamar les seves competències des del punt de vista legal. També ha explicat que, tot i que no hi ha una ordre explícita des de Madrid, els departaments fan informes resum en castellà quan els han de remetre al ministeri “perquè ho puguin entendre”.\n"Incertesa" en els projectes


rba salut i gestió: Efectes col·laterals de la III Jornada del Pla de Salut de Catalunya\nEfectes col·laterals de la III Jornada del Pla de Salut de Catalunya\nSitges ha viscut una mostra pràctica de la capacitat innovadora dels professionals de la Salut de Catalunya\nS’han presentat més de 600 experiències per millorar des del territori l’eficiència del Sistema de Salut\nExplicava ahir en aquest blog, el desenvolupament de la III Jornada del Pla de Salut de Catalunya, que es va desenvolupar a Sitges aquest passat divendres. No tronaré a incidir en el tema; l’èxit de la convocatòria el prova les més de 1500 personesque hi van assistir.\nAvui em vull centrar en una frase del Dr. Carles Constante dita ahir en resposta a una pregunta del periodista Josep Puigbó. Deia el Dr. Constante “la implicació dels professionals és elevadíssima i això ens obliga a tots” . I certament el Dr. Constante té molta raó. En un moment de crisi i retallades que es venen produint ininterrompudament des de l’any 2010, s’han presentat en aqueta III Jornada més de 600 posters exposant iniciatives dels professionals de la salut, repartides per tot el territori de Catalunya per millorar l’eficiència del Sistema Sanitari català.\nMés enllà de les repercussions que la crisi ha tingut en les butxaques dels treballadors del sector sanitari (reduccions salarials, reduccions o eliminacions de les DPO, increment de jornada, no aplicació de la carrera professional, reducció dels dies de lliure disposició, més feina acumulada al no cobrir-se les baixes o les vacances dels companys, etc.), els professionals de la Salut han evidenciat la seva voluntat d’aportar el seu gra de sorra a les mancances del sistema. Han demostrat una gran capacitat d’innovació malgrat que les circumstàncies i la conjuntura econòmica no ajudaven gens.\nI és que tal com ja he dit en alguna altre ocasió, és en les èpoques de crisi quan la gent s’esforça més en millorar, en aportar el millor de si mateixos, per malgrat les dificultats, superar els entrebancs i contribuir a la millora de la societat de la que formen part. Les millores organitzatives, la innovació i les ganes de fer progressar la societat són un motor molt potent. Molt bé doncs pels professionals de la Salut de Catalunya. Pensin que més de 600 treballs presentats pot comportar més de 3.000 persones implicades en la seva realització. Felicitats! Em sento orgullós d’haver dedicat més de 30 anys de la meva vida professional a treballar en el sí d’aquest col·lectiu.\nÉs per aquest motiu que discuteixo la manera com el Departament de Salut ha tractat a aquests professionals. No estic d’acord que només una petita representació de tots ells hagin aconseguit ser guardonats. Crec que tots els que es van esforçar per presentar els seus treballs haurien estat mereixedors de premis. No discuteixo els criteris pels quals s’han atorgat les distincions, sinó ben al contrari, poso en qüestió quins han estat els criteris per no atorgar distincions a tots els que s’han esforçat. O es premien tots, o no se'n premia cap.\nMés enllà de la bondat dels treballs presentats, més enllà fins i tot dels resultats obtinguts, en uns moments com els que estem vivint, tots els que han presentat treballs mereixen el reconeixement de les autoritats del Departament, però sobre tot, mereixien el reconeixement i la gratitud d’aquells que algun dia es podran beneficiar de totes aquestes iniciatives presentades, tant si han estat premiades com si no.\nJa se que ara, en alguns congressos mèdics s'ha "posat de moda" premiar alguna de les presentacions que es fan dels posters, però aquesta Jornada del Pla de Salut no és cap congrés médic sinó un gran exercici de transparència i de retiment de comptes i per tant al meu entendre seria bo que es replantegin el fet d'atorgar distincions a només a alguns dels participants, que de ben segur mereixen; però el altres 600 també.\nSi aquesta implicació tant elevada de tants professionals, com deia el Dr. Constante obliga a l'autoritat sanitària, caldria per començar, agraïr per un igual la dedicació desinteressada de tants i tants profesionals de la Salut


La plantilla del CIO critica que el consistori manresà contracti el beneficiat per l'examen fals - Regió7 :: El Diari de la Catalunya Central\nLa plantilla del CIO critica que el consistori manresà contracti el beneficiat per l'examen fals\nLa majoria d'empleats consideren «poc ètica» l'adjudicació d'una plaça a l'home afavorit per la manipulació d'una prova en un altre procés selectiu\njosep sallent manresa 10.03.2017 | 08:21\nLa majoria dels treballadors del Centre d'Iniciatives per a l'Ocupació (CIO) de Manresa, molts dels quals estan inclosos a les borses de treball de l'Ajuntament, van criticar ahir que el consistori hagi contractat per a una plaça d'administratiu l'home que va ser apartat d'un altre procés selectiu perquè es va descobrir que algú li havia falsificat el seu examen d'accés.\nEn un comunicat subscrit per setze de la vintena d'empleats del CIO (tots els que es van poder reunir ahir), els treballadors del centre expressen el seu «malestar» per la contractació, que van qualificar de «poc ètica» i «poc respectuosa». En el comunicat, que van enviar a Regió7, creuen que, malgrat que l'home en qüestió, B. T. P., no hagi estat imputat judicialment per la falsificació (la investigada és la seva mare, cap de secció de Recursos Humans de l'Ajuntament), el consistori hauria pogut «emprendre accions administratives cautelars» contra ell fins que no hi hagi una sentència.\nTal com va avançar ahir aquest diari, B. T. P. ha estat contractat per l'Ajuntament per ocupar durant sis mesos una plaça d'administratiu al Mercat Municipal de Puigmercadal, ja que des del gener del 2016 es trobava inclòs en una borsa de treball d'administratius del consistori, i ara li ha arribat el torn per ocupar un lloc. Es tracta d'una borsa diferent de la del procés selectiu on es va descobrir la irregularitat, i que era per a una borsa de treball de tècnics d'ocupació, motiu pel qual va ser-ne exclòs.\nMalgrat que l'Ajuntament ha justificat la contractació de B. T. P. perquè legalment hi té dret, i perquè no ha estat inhabilitat per cap jutge, la majoria de la plantilla del CIO ho va criticar ahir durament.\n«Bona part dels empleats del CIO formen part de la borsa afectada, que es renova habitualment cada dos anys i que dóna dret a contractes temporals», recorden els treballadors en el comunicat. «Lamentem que el consistori no posi en dubte la capacitació de B. T. P. per ocupar un lloc de treball públic», afegeix el text.\nLa plantilla del CIO considera que la contractació «és una falta de respecte cap a nosaltres i cap als ciutadans», ja que, mentrestant, hi ha obert un procés judicial en què la mare de B. T. P., cap de secció de Recursos Humans de l'Ajuntament (que va ser traslladada de departament i que ara està de baixa), està imputada per la falsificació de l'examen. Els empleats del CIO es demanen «si no seria possible emprendre accions administratives cautelars».\nEls treballadors lamenten que hagin hagut de conèixer la notícia a través de Regió7 «i que l'Ajuntament no ens hagi explicat prèviament que B. T. P. està treballant des de dimarts en la mateixa àrea», és a dir, la de Promoció de la Ciutat (d'on forma part també Ocupació). El comunicat conclou que els empleats defensen «la transparència necessària» i donen suport «a qualsevol iniciativa que faci aflorar irregularitats que posin en qüestió el bon funcionament i l'accés a la funció pública».\nL´Ajuntament dóna feina a l´autor de l´examen falsificat perquè el jutge no l´ha acusat de res. Fet Divers\nEl jutge continua la investigació per determinar si la mare del candidat és l´autora de la prova falsificada. Fet Divers\nL´Ajuntament de Manresa diu que ha informat el comitè de la polèmica contractació. Fet Divers


Els experts alerten d'un augment de casos d'addició a les pantalles per les restriccions anticovid\nper Gerard Recasens 08/11/2020 08:08h\nEl coronavirus ens deixa moltes conseqüències, una d'elles, que afecta directament nens i adolescents. | ACN\nEl confinament i les restriccions de mobilitat de la covid-19 han fet que nens i adolescents passin més hores davant de les pantalles. I això, segons la psicològica clínica d'Atlhaia, Dominica Díez, fa preveure que, en un futur, hi hagi més casos d'addicció. De fet, en els pacients amb patologies més complicades ja s'està notant un agreujament. Per evitar-ho, Díez recomana que les famílies estableixin unes pautes i regulin el temps que els nens i adolescents passen davant de les pantalles. En el cas dels infants, a més, no en recomana l'ús fins als 3 anys. Enmig de tot aquest debat, els bagencs Míriam Tirado i Joan Turu han publicat el seu cinquè treball junts: 'Desconnectats', un conte per gestionar l'ús de les pantalles.\nUna gamma elevada de conseqüències preocupants\nProblemes psicològics, visuals, obesitat, alteració del son i afectació del rendiment escolar. Aquestes són algunes de les conseqüències de l'addició a les pantalles. En els casos més greus, fins i tot, és necessari l'ingrés en un hospital i passar per un procés de desintoxicació molt semblant al de les drogues. «El problema és que el nen deixa de fer coses que són fonamentals per al seu desenvolupament. Amb l'excés de pantalles, està deixant de jugar i s'acostuma a viure amb un alt nivell d'excitació cerebral que fa que les altres activitats li resultin avorrides. De fet, l'avorriment genera creativitat», explica la responsable de la unitat de joc patològic i altres addiccions comportamentals d'Althaia, Dominica Díez.\nAmb el teletreball, el confinament o les restriccions de mobilitat per culpa de la covid-19, hi ha més pares que utilitzen els dispositius com a «cangurs digitals» i, això, a la llarga, pot passar factura. De fet, els experts asseguren que, en els casos més complicats, la situació ja s'ha agreujat i hi ha adolescents que es passen 16 hores al dia davant de les pantalles.\nPer evitar-ho, Díez subratlla la importància de la prevenció. En aquest sentit, no recomana l'ús de les pantalles abans dels 3 anys, subratlla la importància de fer àpats sense dispositius, i de no fer-los servir mai una hora abans d'anar a dormir. També recomana ser conscient de l'ús de les pantalles que fan els adults i establir uns espais de desconnexió digital familiar: «Si el nen veu que el pare o la mare estan contínuament mirant el mòbil, sèries o l'ordinador, evidentment pensa que això és molt atractiu i ell també ho vol fer. I, en conseqüència, l'atenció que rep aquest nen és fragmentada i de baixa qualitat».\nEn el cas dels adolescents, Díez explica que el confinament els afecta especialment perquè ells estan patint «un doble confinament». «Els adolescents, en general es confinen voluntàriament a la seva habitació, és un espai seu privat, per tant, ja estaven confinats abans del confinament. Què fan? Viuen la seva adolescència connectats permanentment dins de les habitacions. Hem de promoure que el combinin compartint estones d'oci amb la família i que tinguin obligacions domèstiques», explica. Díez recomana no subestimar mai les pantalles i estar alerta davant de qualsevol signe d'addició del nen o infant per tal de reaccionar aviat.\nEls Mossos porten bones notícies: el que han notat a Catalunya en ple estat d'alarma\nÚltima hora: Decisió urgent de Salut perquè «no torni a passar» el que s'ha vist avui


Futbol – Grandalla\n- Club Esportiu\nAquí podreu llegir les cròniques dels darrers partits que ha disputat l’equip de futbol de Grandalla, així com de les activitats que fan:\nCloenda juny de 2016: Els participants de l’equip van recollir medalles d’agraïment de la temporada realitzada.\nEls jugadors amb les seves medalles\n04/06/2016 Crònica del partit Grandalla 1 – Rosella 5\nEn aquesta última jornada van faltar l’Albert, el Joel i el Jordi, com a jugadors. Per aquest partit, tot i les baixes, vàrem assistir-hi amb forces ganes ja que era l’últim de la lligueta.\nA més a més també va venir a jugar-lo el Marc Plans, el dia abans ens va comunicar que li agradaria venir a jugar per saber com era un partit, encara que no hem comptat amb ell en els entrenaments durant la temporada. Creiem que va estar content de provar-ho, i saber com era un partit. Uns moments abans ens ho comentava, i durant el partit, dins el camp de joc va desenvolupar-se correctament i va gaudir del partit amb la resta del equip.\nVàrem acabar així la lliga, quedant malauradament en la última posició, però igualment ben jugada i contents de l’esforç i l’aprenentatge de tots els jugadors de l’equip durant aquesta.\n21/05/2016 Crònica del partit Grandalla – C. FS Ciutat de Mataró C ( 3- 9)\nAquesta jornada ens enfrontàvem amb un equip que coneixíem de l’any passat, el qual en aquesta lliga estan invictes i van primers.\nVàrem poder presentar-nos amb tot l’equip menys amb el nou porter, que encara segueix lesionat i només va poder venir a animar. Vàrem poder afrontar la primera part amb ganes, encara que el marcador va quedar-se 4 gols en contra nostre, a 0. Els nostres intents no van acabar d’entrar. Després, a la segona part vàrem també sortir amb ganes de lluitar i remuntar, podent arribar a convertir les ocasions amb gols, fent un hat-trick de Joel. També vàrem rebre alguns gols de l’equip contrari, acabant amb el resultat final de 3 – 9.\nPodem dir que l’equip va seguir lluitant en tot moment per tal d’aconseguir algun gol més i vàrem seguir jugant amb intensitat, fins al final.\nEns preparem ja per el pròxim i últim partit de la temporada, amb ganes d’intentar acabar amb una victòria.\n16/04/2016 Crònica del partit Grandalla – Montbau 3\nDesprés de reprendre la lliga de la copa catalana, vàrem jugar el segon partit, en el qual jugàvem contra el Montbau 3. Aquest doncs era un rival ja conegut amb el que hi hem jugat vàries vegades.\nVam arribar amb l’equip complert, només vam efectuar un petit canvi en l’alineació: el nostre segon porter, el Jordi, va jugar coma a jugador defensa ja que tenia un lesió que es va fer al dit de la mà.\nVam començar amb ganes de fer un bon partit i donar oposició a l’altre equip, ja que sabíem que tenia bastant bon nivell. Els primers minuts però vam encaixar 2 gols, abans del minut 10. Veiem que seria un partit complicat degut al bon nivell de l’equip contrari, i que havíem de defensar molt bé. Vam acabar la primera part amb el resultat de 1 a 6, només vam poder aconseguir un gol del nostre davanter, el Joel, al minut 15.\nDurant la segona part vam seguir jugant amb ganes de millorar el marcador, tots vam posar del nostre esforç per arribar-hi, encara que el partit va seguir a favor de l’equip rival, i vam encaixar 3 gols més.\nDes de la crònica del partit animem al nostre equip, pel resultat del últim partit i esperem que el Jordi es recuperi aviat per poder tenir el segon porter apunt. Estem contents amb l’esforç de l’equip, encara que seguirem treballant aspectes per millorar i poder donar més resistència de cara a l’equip contrari.